โรคข้อจากโรคระบบประสาท

โรคข้อจากโรคระบบประสาท หรือ ข้อเสื่อมพยาธิสภาพประสาทarthropathy แปลว่าข้อเสื่อม จาก และ neuropathic แปลว่าพยาธิสภาพประสาท จาก () หรือ โรคข้อพยาธิสภาพประสาทชาร์โก () หรือ ความผิดปกติผิดรูปของข้อจากเบาหวาน () หมายถึงโรคที่มีการแตกหักของกระดูกและข้อที่เพิ่มขึ้นเป็นลำดับในบริบทที่มีความผิดปกติของระบบประสาทร่วม สามารถพบได้ในข้อใดก็ตามที่ขาดกระแสประสาท (denervation) กระนั้นพบบ่อยสุดในเท้าและข้อเท้า โรคนี้ดำเนินโรคตามแบบแผนคือ เริ่มต้นจากการอักเสบระยะแรก ตามมาด้วยการทำลายบริเวณรอบข้อ (periarticular destruction), กระดูกเชื่อมติดกัน (bony coalescence) และท้ายที่สุดเกิดการแปรสภาพรูปของกระดูก (bony remodeling)  ท้ายที่สุดจะนำไปสู่การผิดรูปและความเจ็บป่วยอย่างเห็นได้ชัด ซึ่งสามารถนำไปสู่ความไม่มั่นคงของรยางค์, แผลเปื่อย (ulceration), การติดเชื้อ และอวัยวะขาด

การวินิจฉัยโรคเป็นการวินิจฉัยทางคลินิก และควรพิจารณาถึงโรคนี้เสมอในกรณีที่ผู้ป่วยมีข้ออุ่นและบวมพร้อมทั้งมีสภาวะที่ระบบประสาทผิดปกติ อาการปวดมักพบในผู้ป่วยโรคนี้แม้ง่าจะมีความผิดปกติของระบบประสาทอยู่ เป็นที่เข้าใจว่าวัฏจักรที่นำไปสู่โรคนี้กระตุ้นครั้งแรกจากการถูกกระทบกระเทือนหรือการบาดเจ็บระดับเล็ก (microtrauma) บ่อยครั้งผู้ป่วยมักนึกไม่ออกว่าเคยเกิดการบาดเจ็บนำมาก่อนเนื่องจากสภาวะความผิดปกติของระบบประสาททำให้เกิดอาการชา การวินิจฉัยพลาดไม่วินิจฉัยโรคนี้สามารถพบได้บ่อย

เป้าหมายการรักษาคือการป้องกันการเกิดแผลเปื่อย (ulceration), สร้างเสริมความมั่นคงของข้อ และคงไว้ซึ่งความสามารถในการเดินลงน้ำหนักที่ฝ่าเท้าได้ (plantigrade foot) การตรวจพบไว, การให้ความรู้แก่ผู้ป่วย และการป้องกันข้อผ่านวิธีการลดการลงน้ำหนัก มีความสำคัญในการป้องกันและรักษาโรคนี้ การผ่าตัดอาจพิจารณาทำในกรณีที่เกิดการทำลายไขข้ออย่างรุนแรงAlpert, Scott W. MD; Koval, Kenneth J. MD; Zuckerman, Joseph D. MD. Neuropathic Arthropathy: Review of Current Knowledge. Journal of the American Academy of Orthopaedic Surgeons 4(2):p 100-108, March 1996.    

อ้างอิง

หมวดหมู่:วิทยารูมาติก
หมวดหมู่:โรคข้ออักเสบหลายข้อ